# Lääne-Harju valla Kogukonnakomisjoni koosoleku protokoll

Aeg: 16.02.2022, kell 18.00-19.30

Koht: Lehola küla raamatukogu

Osalejad kohapeal: Heiki Hõimoja, Jaana Ojala, Guido Leibur, Eve-Mai Valdna, Kalle Kalbre, Krista Maaro

Osalejad veebis: Jana Stahl

Külaline: Kaidi Torjus, Pille Pikajago

Koosolekut juhatas Heiki Hõimoja, protokollis Krista Maaro

Päevakava:

1. Pille Pikajago räägib Lehola raamatukogu koostööst kogukonnaga

2. Kaidi Torjus tutvustab Lehola projekte, mõjusid, arenguid

3. Koostöövestluste kokkuvõte (Guido Leibur, 45 min)

4. Harjumaa maavarade teemaplaneering (Heiki Hõimoja, 30 min)

5. Info jagamine

6. Koosolekute ajad ja kohad kuni juuni 2023

Kokkuvõte:

1. Lehola raamatukogu on toimetanud 30 aastat. Alustas mõisas, alates 1995. aastast Lehola koolimajas ning 2019. aastast moodulis.

2016- 2019 korraldati lastele öölugemisi. Viimased kolm aastat on osaletud programmis „Lugemisisu“ mis motiveerib lapsi lugema.

Raamatukogu kasutakse usinalt, hea koostöö on Lehola kooliga. Kooli sulgemine mõjutab kindlasti ka raamatukogu.

2. Kaidi Torjus on aktiivne kogukonnaliige, kelle eestvedamisel on Leholasse loodud jalgpalliplats, rularamp, discgolfirada, toidujagamis kapp, samuti on ta olnud Leholas aastaid Teeme ära talgupäeva juht. Peagi valmib Leholasse uus skatepark, mille ehitust toetab KOV.

3. Guido Leibur andis ülevaate kogukonnakomisjoni koostöövestlustest ja nende tulemustest. Selgus, et on komisjoniliikmeid kes on kohustustega üle koormatud ja neid kes pole endale kohustusi võtnud. Komisjoni juhtrühm tegi kogukonnakomisjoni liikmetele ettepaneku korraldada seminar uute sihtide seadmiseks.

**Otsustati, et** **23. märtsil, algusega 17.00 toimub kogukonnakomisjoni seminar uute sihtide seadmiseks, toimumiskoht täpsustamisel.**

4. Heiki Hõimoja tutvustas Harjumaa maavarade teemaplaneeringut. Loodud on, maakondade põhiselt, üle-eestiline kaasamisprogramm. Erinevates omavalitsustes on välja kuulutatud kaasamisüritused-teabepäevad. Lääne-Harju vallas sellist üritust ei ole.

**Otsustati, et komisjoniliikmed edastavad kogukondadele infot.**

<https://www.harjumaavarad.ee/>

<https://gis.skpk.ee/portal/apps/webappviewer/index.html?id=beca688c6ae043f78fa611e3e152c80f>

5. J. Stahl – 22.aprillil toimuvad Pakril talgud, eesmärk Suurküla võsast välja saagida. Osalejad arvestagu, et vaja on ilmale vastavaid tööriideid, töökindaid, mootorsaage, võsatrimmereid jm töövahendeid Tuleb eelregistreeruda, et oskaks osalejate hulgaga arvestada.

**Järgmine koosolek toimub: 13. aprillil, algusega kl 18.00, Ohtus.**